અરવલ્લી: અરવલ્લી-સાબરકાંઠા જીલ્લામાં કેટલાક ભ્રષ્ટ અધિકારીઓ અને કર્મચારીઓ ખુલ્લેઆમ ભ્રષ્ટાચાર આદરી રહ્યા છે બંને જીલ્લામાં કેટલાક પોલીસ અધિકારીઓ અને કર્મચારીઓ માટે “ભ્રષ્ટાચાર એજ શિષ્ટાચાર” બનાવી દીધો હોય તેમ કાયદાનો ભય બતાવી રૂપિયા ખંખેરવામાં રચ્યા પચ્યા રહે છે સાબરકાંઠા એલસીબી કોન્સ્ટેબલ બુટલેગર પાસેથી બે  વચોટિયા મારફતે ૨૦ હજારની લાંચની રકમ લેતા એસીબીની ટીમે ઝડપ્યો હોવાની ઘટનાની શાહી સુકાઈ નથી ત્યારે અરવલ્લી જીલ્લાના માલપુર પોલીસ સ્ટેશનનો આસિસ્ટન્ટ સબ ઇન્સ્પેકટર મેહુલ પ્રેમજી પરમાર ને ચેપ્ટર કેસમાં જામીન લેવા માટે  ૨ હજાર રૂપિયા ની લાંચ માંગતા ફરિયાદીએ અરવલ્લી એસીબીનો સંપર્ક કરતા એસીબીની ટીમે છટકું ગોઠવી ૨ હજારની લાંચ લેતા રંગે હાથે ઝડપી લેતા પોલીસબેડામાં ખળભળાટ મચ્યો હતો.